विलायत पोर्टल : अल्लाह ने अपनी पवित्र किताब क़ुर्आन में पैग़म्बरे इस्लाम स.अ. के द्वारा यह ऐलान किया है कि, जब कभी मेरे बंदे आप से मेरे बारे में पूछें तो कह दीजिए बेशक मैं (उनके) निकट हूँ, दुआ करने वाला जब मुझ से दुआ करता है मैं क़ुबूल करता हूँ, इसलिए उनको चाहिए वह मुझ से दुआ करें और मुझ पर ईमान ले आएँ, (सूरए बक़रह, आयत 186) कुछ लोगों ने रसूले ख़ुदा स.अ. से पूछा , अल्लाह को किस तरह पुकारें, क्या वह हम से क़रीब है उसे धीमी आवाज़ में पुकारें , या दूर है तेज़ आवाज़ से पुकारें? यह आयत ऐसे ही कुछ लोगों के सवाल के जवाब में आई थी, इस आयत में जो ध्यान देने के क़ाबिल बात है वह यह कि इस आयत में अल्लाह की ख़ास मेहेरबानी को देखा जा सकता है, जैसे मेरे बंदे, मेरे बारे में, पूछें तो कह दीजिए कि मैं ख़ुद उनके क़रीब हूँ, और जब वह मुझे पुकारेंगे मैं सुनूँगा वग़ैरह, और यह प्यार भरा रिश्ता उस समय होगा कि जब इंसान इस पूरे संसार के बनाने वाले को दिल से याद करे उसे वैसे ही पुकारे जैसे उस ने चाहा है, यह पूरा संसार उस की तसबीह और इबादत कर रहा है, (सूरए बक़रह, आयत 116) और इस धरती पर मौजूद हर कोई उस के सामने हाथ फैलाए है, (सूरए रहमान, आयत 29) हम सब को भी उस की बारगाह में दुआ और मुनाजात करनी चाहिए ता कि अल्लाह की इन आयतों में हम भी शामिल हो सकें।